rlitschk/wikidir huggingface dataset:
17. -- 18. -- 19. -- 20. Jierhunnert -- 21. -- 22. -- 23. Jiere: 1931 - 1932 - 1933 - 1934 - 1935 - 1936 - 1937 - 10. Januoar: Unner do Nazis wäd die niederloundske Oarbaider Marinus van der Lubbe, bekloaged as fermoudelken Fjuurlääser bie dän Rieksdaisbround 1933, in Leipzig waigjucht. 14. Februoar: Bloot twäin Deege ätter dän Begin fon dän Burgerkriech in Aastriek mouten do lääste Apstoundiske fon dän sosjoaldemokroatisken Republikoansken Skuts-Buund sik reeke. 14. Februoar: Ätter ju Ouskaffenge fon do Lounde-Parlemänte truch do Nazis wäd uk die Rieksräid, een Ferfoatengs-Orgoan fon ju Weimarer Republik, aploosd. Moai: Ätter dän Kolumbioansk-Peruoanske Kriech sluute Kolumbien un Peru Free, die striedige Skeed-Ferloop blift, as hie in't Foaren waas. 2. August: Paul von Hindenburg, die düütske Riekspräsident stäärft. In ju Foulge uurnimt die Riekskansler Adolf Hitler uk ju Funktsjoon fon'n Riekspräsident un kon so sien Diktoatuur fäästigje. 6. Januoar: Sylvia Syms, britiske Skauspielerske. 11. Januoar: Jean Chrétien, kanadisken Premierminister 10. Januoar: Marinus van der Lubbe, niederloundsken Oarbaider, fermoudeden Fjuurlääser bie dän Rieksdais-Bround 1933 29. Januoar: Fritz Haber, düütsken Chemiker un Nobelpries-Dreeger, Pionier fon ju chemiske Kriechsfierenge 2. August: Paul von Hindenburg, düütsken Riekspräsident (kiek unner "Foarfaale"!)
Deeruum dät ju Moune uum de Äide troalt, kiekje wie dät eene Moal juun ju truch de Sunne ferljoachtede Kaante (Fulmoune), dät uur Moal juun ju tjuusterge Kaante (Näimoune). Deertwiske is ju Moune hoolich ferljoachted (eerste un lääste Fjoodendeel). Dät sunt do Mounephasen Daach troalt ju Moune sik sälwen uk juust so, un deeruume kiekje wie daach immer juun desälge Siede fon de Moune. Ju Bäätersiede konnen wie fon de Äide häär nit sjo.
17. -- 18. -- 19. -- 20. Jierhunnert -- 21. -- 22. -- 23. Jiere: 1933 - 1934 - 1935 - 1936 - 1937 - 1938 - 1939 - 6. Januoar: Darlene Hard, US-amerikoanske Tennis-Spielerske 6. Januoar: Julio María Sanguinetti, Journalist un Stoatspräsident fon Uruguay 14. Januoar: Ljudmila Iossifowna Pinajewa, ruske / sowjetiske Kanu-Spoartlerske 7. Meerte: Pyt Kramer, Foarsker fon dät Fräiske, foarallen fon dät Seelterfräiske (Seeltersk).
Nooten wäide ferwoand uum Musik un Soang tou Poapier tou brangen. Älken Toon wäd fertreeden fon wät uutsjucht as n tjukken Punkt ap ne Riege Lienjen. Deerbie wäd ju Toonhööchte beteekend fon ju Hööchte fon dän Punkt ap ju Riege. In Bielde 1 is dät wiesd foar ne Riege aal haager wäidende Toone. An älke Noote sjo wie n litjen Striep, ju Hoals, wiermäd ju Laangte beteekend wäd. Tougliek is deer buppe anroat, wo do Toone stimme tou do wiete Tasten fon n Klavier. Deerbie ferträt ju linke Taste dät aanstriekede C (c'), wät midde ap n Klavier sit, oafte bie dät Slot, wät in saang anroat wuuden is. Bie n elektrisk Keyboard is dät dät eerste C gjuchts fon do Begleittasten. Sun Riege Tasten as t.B. c' d' e' f' g' a' h' c" uumfoated ne skeene Oktoawe, also n Intervall mäd tweelich Hoolichtoonstappen, hier links ju aanstriekede Oktoawe (uk c’d’ usw.) un gjuchts ju twäinstriekede Oktoawe (uk c” d”usw.) . Ju flugge Krulle gans links hat Fjoolekoaie of g-Koaie, deeruum dät ju mäd hiere grootste Krulle juust ju Hööchte fon ju g'-Noote uumsirkelt. In Bielde 2 is gjuchts nochmoal ju aanstriekede Oktoawe wiesed, mäd dät Slot un dan
Ju Roode Armee waas ju Armee fon de Sowjetunion twiske 1918 un 1991. Ju Roode Armee umfoatede do Loundstriedkrääfte un do Luchtstriedkrääfte. In 1948 keem ju Luchtferdäägenge deertou, in 1960 do strategiske Rakettruppen. Die Noome wuude in Februoar 1946 annerd tou Sowjet Armee. In ju ruske Revolution äntstuude ju Roode Armee uut de Roode Garde, ju Foulksarmee fon do Bolschewiste. Leo Trotzki waas in 1918 ferountwoudelk foar ju Gruundenge fon de Roode Armee. Ätter ju Gruundenge wuuks ju Armee fon 500.000 Suldoate in 1920 bit tou moor as 1 Million in 1933. In 1937 roate Stalin dän Befeel, aal do haagere Offiziere tou eksekutierjen. Hie hiede Oangst foar ne militariske Machtsuurnoome, so as dät uk in Spanien mäd Francisco Franco die Faal waas. Do junge Offisiere inne Armee hieden in 1941, as die Twäide Waareldkriech begun, neen Unnerfiendenge. Deertruch kuude ju düütske Armee in Dezember 1941 bit tou Moskau kuume. Eerst in ju Winter fon 1942/43 kuude ju Roode Armee in de Slacht uum Stalingrad ju Initiative in de Kriech nieme. Ätter Stalingrad begon die ruske Oumaars fääre ätter dät Wääste wai un eendigde mäd de Slacht uum Berlin. In do Jiere 1945-1948 geen ju Taal Suldoate fon 11,3 Million
Ju Munte is dät stoatelke Jäildweesen fon n Lound. Maasttieds häd n Lound uk ne Munte, so as mäd dän oolde D-Maak in Düütsklound. Man dät kon uk weese dät n Lound ju Munte fon n uur Lound benutset, as toun Biespiel dän amerikoanske Dollar in Aast-Timor.
Musik is ne abstrakte Kunst ju sik beschäftiget mäd Kloang. Dät is aiske stuur dän Begrip Musik gjucht tou bestämmen: Ju Definition schielt jee Kultur, jee Tied un soogoar jee Moanske. Uk uur ju Iendeelenge fon ju Musik sunt doo sik nit eenich. Me kon Musik iendeele ätter Funktion un ätter Kultuur. Ju eerste Iendeelenge unnerschat Kunstmusik, Unnerhooldengsmusik , Foulksmusik un Anwoande Musik. Ju uur unnerschat dan klassiske Musik, Jazz, indiske Musik, Middenafrikoanske Musik usw. Maasttied bruukt me oawers ne praktiske Iendeelenge, toun Biespil düsse: Klassiske Musik Rockmusik Popmusik Jazz Rapmusik Waareldmusik Düsse Iendeelenge is wäil aisk äiwendloundisk gjucht: Aal ju Musik fon uur Kultuuren as ju Europäisk-Amerikoanske wäd eenfach mäd dän Noome Waareldmusik beteekend! Musik kon schrieuwen wäide mäd Nooten. Tou dät Musik moakjen bruukt me Reewen, do Musikinstrumente.
Do Chloroplasten sunt Organellen in do Sällen fon Plonten, gnauer kweeden photosynthetisk aktive Plastiden. Aan Chloroplast häd two Skeele-Membranen, wierfon ju buutere täämelk permeabel (truchläitend) is, ju binnere häd oaber n fuul gratteren Diffusionsweerstand un häd spezifiske Carrier foar phosphatbuunene Deele un C4-Carbonsüüren. Uur düsse Membran wäd uk ju Ionen-Huushollenge fon dän Plastiden räägeld. Twiske do two Skeelemembranen lait die Intermembranruum (Twiskemembranruum). Die Intermembranruum is in n Begin fon ju Äntwikkelenge fon dän Chloroplasten noch mäd dän intrathylakoidoalen Ruum (Thylakoid-Binneruum) ferbuunen, die dan fon Thylakoid-Membrane uumesleeten wäd. Die Thylakoid-Binneruum is gjucht wichtich, deeruum dät deeroane bie Lucht ju groote Protonen-Konzentration apbaud wäd - ju Thylakoidmembran mout uut düssen Gruund foar Protonen impermeabel (nit truchläitend) weese. In ju Thylakoidmembran sunt Faawstoffe oane, do sik nit in Woater lööse: Sowäil two Chlorophylle, dät Chlorophyll a un dät Chlorophyll b, as uk een Carotinoid, näämelk β-Carotin. Truch dät Chlorophyll in ju Thylakoid-Membran kricht dät ganse Blääd ne gräine Faawe, deeruum dät die Faawstof dät gräine Lucht reflektierd: Wan me ne Plonte mäd gräin Lucht beljuchted, kon ju deer niks mäd ounfange, dät wäd aal reflektierd un ju Plonte kon neen Photosynthese moakje. In normoal wiet Sunnenlucht sunt oaber aal do Faawen änthoolden, wierfon
Dät Guinness Book of Records is n jierelk hääruutroat Bouk mäd ne Samlenge fon internationoal anärkoande Rekorde, juust so goud uur moanskelke Laistengen as uur Uutersten in de Natuur. Ju eerste Uutgoawe wuud hääruutroat 1955, uuttoacht fon ju Guinness-Bjoueräi, anrääged fon ne Diskussion uur wäkke Fuugele ap gauste fljooge kuuden, ju der nit löösd wäide kuud mäd Bouke do der domoals tou koopjen wieren. Do Doaten in dät Bouk wuuden sammeld fon Ross McWhirter un Norris McWhirter, do der tou ju Tied n Unnersäikengssteede hieden in Londen. As dät Bouk uunferwachted gouden Ärfoulch hiede, wuud dät ap Eende ne jierelke Uutgoawe. Do Twillingbruure McWhirter hääbe dät Bouk noch moonige Jiere ferlaid. Uurkunde uur Seelterlound as litste Sproakeninsel fon Europa.
Hermann Dumstorf is bädden dän 05.04.1906 in Hollen un woonde in Hollen. Hie was die Suun fon Remigius (Remmer) un Gesina Dumstorf. Hie died jierenloang mee aan dät 1980 ärskeenene Seelterfräiske Woudenbouk fon Dr. Marron Curtis Fort. Hermann Dumstorf is dän 31.01.2001 in Roomelse stuurwen. Hie waas do 94 Jiere oold. Saterfriesisches Wörterbuch, Dr. Marron C. Fort/Hermann Dumstorf, Helmut Buske Verlag, Hamburg 1980. ISBN 3-87118-401-2
Hierbie is ne Lieste fon Seelter doo ienwonderden in disse Geegend, sowied as jo ätter Cincinnati keemen. Ap minste ieuwen so fuul keemen ätter Louisville, Kentucky (sowät 200 KM fon Cincinnati) un uur siedelden sik in uur Paate fon ju Geegend oun. Wäkke fon uus Fjunde uut Skäddel bleeuwen in New York un uur aastelke Stoate. Ju Lieste tält sowät 55 Noomen fon Ljuude uut Skäddel do ätter Cincinnati keemen. Wäkke geenen wieruume as ounroat is; doo mäd n + sunt stuurwen (1970). Do maaste Seelter in Cincinnati wuuden Geskäftsljuude. Wäkke wuuden Bakker un hieden hier oain Geskäft. Do maaste fon him hieden Weerskup- un Lieuwensmiddel-Geskäfte. Min Bruur Wilhelm un iek wieren 51 Jiere touhoope in Geskäfte. Hier is die Fersäik, genau tou begjuchten wät angungt Doaten, Noomen un Huusnoomen. Dät kon oaber eenige Failere änthoolde: In 1970 foar Publikation tou Ferföigenge stoald fon Herman Ahlrichs, Cincinnati; USA. "Cincinnati is ne groote Stääd un doo Ljuude fon Skäddel woonje aal in ferscheedene Fjoondele. Toufoarne, loange Jiere haar, woonden wi aal in ju Stäädmidde. Man in doo lääste twintich Jiere woonje jo in n Radius fon 15 af 20 Mielen (24 bit 52 KM). Gjucht min Ljuude fon Skäddel wonderden ien
Dät Muugerk (Artemisia vulgaris) sjucht ungefeer so uut as dän Hoamp; woakst an Waale, Häägen, u.s.w. Dät is n swäk aromatiske Plonte mäd Bleedere do der an ju Unnersiede wietfiltich sunt. Muugerk kumt algemeen foar, toun Biespil ap broaklääsende Gruunde un bieloangs Weege. Ju Plonte häd ljoust soundhooldende Gruunde. Die Steele is 60 bit 120 cm hooch un häd oafte ne röödske Faawe. Ju Plonte wäd as Kruiden bruukt in is in ju chinesiske Medizin ne Heelplonte.
Assimiliation is n phonetisk Protsäs. Dät rakt two Soarten Assimilation, regressive un progressive Assimilation. Regressive Assimilation rakt dät ap maaste. Ju wirket ätter links, dät hat, dät n bestimd Luud n uur Luud beienfloudet, wät eer kumt. Deerbie wäd n Luud fon sien Artikulationssteede leeken, so t.B. dät n, dät gewöönelk dentoal uutspreeken wäd: Foar dät veloare k of g annert dät n sik tou dät veloare ng []. Biespil: en gouden Gong wäd tou eng goudn Gong []. Deeruut sjucht me, dät ju Assimilation nit altied apträt: in dät Biespil kumt ju Kombination n-g twäie foar, man bloot in dän eerste Fal rakt dät Assimilation. Foar dät bilabioale m, p, of b annert sik dät n tou dät bilabioale m. Biespil: dien Määme wäd tou diem Määme []. Deerbie rakt dät two Haudräägele. Stämloosen Plosiv Stämloosen Plosiv + stämhaften Plosiv wäide tou ne stämhafte Luudgruppe. Biespil: apbierge wäd tou abbierge []. Stämloos Wrieuweluud Stämloos Wrieuweluud + stämhaft Luud wäide tou ne stämhafte Luudgruppe. Biespil: loos läite wäd tou looz läite [], wierbie z stoant foar stämloos Wrieuweluud []. Ju wirket ätter gjuchts, dät hat, dät n bestimd Luud n uur Luud beienfloudet, wät leeter kumt. Stämloos Wrieuweluud of stämloosen
Hans Matuszak uut Wilhälmshoawen promovierde dän 7. Februoar 1951 in Bonn ap sien Oarbaid 'Die saterfriesischen Mundarten von Ramsloh, Strücklingen und Scharrel inmitten des niederdeutschen Sprachraumes'. Deermäd waas hie n wichtigen Unnersäiker fon ju seelter Sproake. Dät Besunnere fon ju Oarbaid is, dät hie in phonetiske Skrift do Woude fon do tjo Seelter Dialekte ieuwenske do fon tjo läichdüütske Noaberdialekte sätte. Dät wieren do Dialekte fon Lier, Loorp un Ait, also Fertreedere fon bäätnunner dät Aastfräiske, dät Hümmlinger un dät Munsterloundske Plat. In do Jiere 1947/48 wuuden do Woude in do tjo seelter Säspeltäärpe Roomelse, Strukelje un Skäddel sammeld, antoufangen mäd Roomelse. Deerbie wuuden ljoost allere Ienwoonere oufräiged, uum uk ferallerde Woude meetoukriegen, do dan as so besunners beteekend wuuden. Insteede foar sukke Woude bruukten do dan ju plat- of hoochdüütske Foatenge, man oafte honnelde dät sik uk uum Woude foar Seeken, do nit moor in Gebruuk wieren. Foar do läichdüütske Noaberdialekte wuud ap jusälge Wiese foargeen, wan uk ap ferallerde Woude fersichted wuude. Uk foar besunners ap ju seelter Situation sik beluukende Woude roate dät oafte neen Woude ap Plat. Ap ju Geslächtsbeteekenge wuude hier fersichted, deer dät Woudgeslächt - uurs as ap Seeltersk - oafte nit fääststoald wäide
Straasbuurich is n Stääd in dät Elsass. Deer woonje 272.123 Moanskene (2007). Woarteeken fon ju Stäad is ju Cathédrale Notre-Dame. Straasbuurich is bekoand wuuden uum dät Europäiske Parlemänt. Commons: Straasbuurich – Mediendoatäie Websiede fon ju Stääd
Dät Middelmeer lait twiske Europa, Afrika un Deele fon Asien (Deele fon Faanderasien, t.B. die Deel Littik Asien). Truch juu Sträite fon Gribraltar is dät Middelmeer mäd n Atlantisken Ozean ferbuunen, uur dät Marmarameer uk mäd juu Swotte See un truch dän kunstelk bauden Suez-Kanoal uk mäd dät Roode Meer, dät ja n Uutlooper fon n Indisken Ozean is. Wichtige Äien, do deer oane fljoote, sunt Nil, Eb­ro, Tiber, Rhone, Cheliff un Po. Daach is apgruunde fon ju hooge Ferdampenge die Soalt-Oundeel mäd 3,8 % wät haager as in dän Atlantik, die bloot 3,5% Soalt änthoaldt. Uum't Middelmeer tou häd sik uum't Middelmeer een heele Riege fon äddere Hoochkultuuren äntwikkeld, biespilswiese do oolde Ägyptere, do Hethitere do Minoere, do Oolde Griechen, do Phöniziere, do Oolde Roomske. Dät Middelmeer liech in't Säntrum fon't Roomske Riek un wuude deeruum ap Latiensk al Mare Mediterraneum ("Middelloundske See") of eenfach Mare Nostrum ("Uus See") naamd. Däälich is dät Middelmeer waareldwied deerfoar bekoand, dät älk Jier groote Massen oun Ljuude deer oane ferdrinke, do in'e Hoopenge ap'n beeter Lieuwend fersäike, fon Afrikoa ätter Europa tou kuumen. Do fieuw grootste Ailounde fon't Middelmeer sunt in düsse Riegenfoulge Sizilien (25.426 km²) Sardinien (24.090 km²) Zypern (9.251 km²)
N Auto af Automobil (fon Griechisk auto- ("särm") un Latien mobilis ("bewäägelk") is n oainständich fierend Foartjuuch uum Ljude, Seeken af Dierte tou fieren. Dät eerste Automobil waas juu mäd Damp bedrieuwene Atillerie-Toachmaskiene fon 1769, juu die Frantsoose Nicholas Cugnot erfuunen häd. Jiertjaande leeter wuude dät Automobil oaber eerste bekoander, dät roate dan fuul Damp- un Elektroautos, uum 1900 begon dan ne näie Oard fon Motor, sik truch tou sätten: Motoren, doo mäd Produkte uut Äid-Oulje as Fjuurenge betaanked wuden, foarallen mäd Diesel un Benzin. Bit däälich häd sik dät truchsät, man uk Elektroautos kuume nu wier ap. Dät roate in juu ganse Tied uk Motoren mäd ferskeedene Gase as Fjuurenge, t.B. Holt-Gas un Äid-Gas. Dampauto fon Cugnot (1771), Musée des Arts et Métiers, Paris Die eerste mäd Benzin bedrieuwene Woain fon Siegfried Marcus, 1870 Benz 1 (1885) Daimler Frachtauto (1896) dät eerste Auto fon Ford - Modell A (1903) Opel Laubfrosch (+/-1925) Damp-Frachtauto Foden (1930) Maybach (1939) Amerikoansk Auto Pontiac (1957) 3-Reedige Goliath Frachtauto (+/-1960) 2-Persone BMW Isetta (1955) Borgward Isabella Cabrio (+/-1960) Goggomobil Trabant aleer DDR (1964-1991) DAF VW 'Käfer' 2-Persone Smart Fortwo (Daimler) Cabrio VW Golf Toyota Prius, Hybridauto Kombi VW Passat normoale Ford-Focus Luxus-Personeauto Mercedes E
Myst is n computerspil dät ärschienen is in 1993. Dät Spil is äntwikkeld fon dän Brøderbund un Midway. Do Oainere fon Cyan, Inc. beginne in 1991 mäd dät eerste Spil un ap n 24. September koom dät eerste Spil foar dän Macintosh Computer. Myst waas een fon do bääst ferkoopede Computerspiele bit The Sims ärschienen dieden. Myst kon tou ju Kategorie Adventure reekend wäide. Do Spiele do der mäd Myst tou dwoon hääbe Riven (die ätterfoulger fon Myst) Myst III: Exile Uru: Ages Beyond Myst (is nit n Paat fon ju Myst-serie, man dät is uungefeer gliek) Uru: To D'ni (eerste Uutbreedenge fon Uru: Ages Beyond Myst) Uru: the Path of the Shell (twäide un lääste Uutbreedenge fon Uru: Ages Beyond Myst) Myst IV: Revelation Myst V: End of Ages (dän lääste Deel fon dät Myst-Dööntjen)
Nicolaas Westendorp (Farmsum 11. Febr. 1773 - † Losdorp 5. Juni 1836) waas n Gröningisken Pestoor die der 1819 n Biedraach Over de Saterlanders publizierde in Antiquiteiten (Groningen 1819). Ap Sieden 100-101 rakt hie ne Woudelieste, wier me an sjo kon dät hie do in Strukelje apteekend häd (Midden insteede fon Mäiden), man hie häd uk Hoche tou Räid leeken (dät Woud bâd ‘läip’ rakt et uurs naargends). Lieuwendsbegjucht (dodenakkers.nl) Normdoaten: GND: 1035174626 (OGND) | KB (Niederlounde): 070053057
Johann Sebastian Bach (21. Meerte ätter dän julioanske Kalänner, ätter dän gregorioanske Kalänner: 31. Meerte 1685 - 28. Juli 1750) waas n düütsken Komponist. Hie skreeuw Musik foar Oargel, foar Klavezimbel un foar Orkest. Sien bekoandste Wierke sunt do Brandenburger Konzerte. Johann Sebastian Bach (Düütske Biographie)
Borkum is n aastfräisk Ailound. Dät Ailound is ne Stääd un ne Meente in dän Loundkring Lier in Aast-Fräislound. Deer woonje 5.133 Moanskene (2010) un ju häd ne Flakte fon 30,74 km². Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Borkum ap Genealogie-Forum Commons: Borkum – Sammelenge fon Bielden, Filme un Heerdoatäie
Bunde is ne Meente in dän Loundkring Lier in Aast-Fräislound. Deer woonje 7.524 Moanskene (2010) un ju häd ne Fläche fon 121 km². Ieuwenske Bunde heere do Täärpe Boen, Bunderhee, Dollart un Wymeer tou ju Meente. In Bunderhee stoant ju ooldste ärheeldene aastfräiske Buurich, dät Steenhuus Bunderhee. Bunde lait in dän aastfräiske Deel fon ju historiske Loundskup Reiderlound. Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Bunde ap Genealogie-Forum Commons: Bunde – Sammelenge fon Bielden, Filme un Heerdoatäie
Jemgum is ne Meente in dän Loundkring Lier in Aast-Fräislound. Deer woonje 3.643 Moanskene (2010) un ju häd ne Fläche fon 78,48 km². Jemgum lait in dän aastfräiske Deel fon ju historiske Loundskup Reiderlound. Ju Liudgeri-Säärke in Holtgaste uut dät 13. Jierhunnert is ju ooldste Säärke in dät Reiderlound. Jemgum Böhmerwold Critzum Ditzum Hatzum Holtgaste Marienchor Midlum Nendorp Oldendorp Pogum Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Jemgum ap Genealogie-Forum Commons: Jemgum – Sammelenge fon Bielden, Filme un Heerdoatäie
Dät Moormerlound is ieuwenske dät Reiderlound, dät Uurledingerlound un dät Lengenerlound een fon do fjauer historiske Loundskuppe fon dän Loundkring Lier. Die aastfräiske Haudling Uko Fockena, Foar fon dän Haudling Focko Ukena is woarskienelk in 1408 in Oldersum bädden. N grooten Deel fon dät oolde Moormerlound is däälich ju Meente Moormerlound in dän Loundkring Lier in Aast-Fräislound. Deer woonje 22.500 Moanskene (2008) un ju häd ne Fläche fon 122 km². Dät is ju twäide Meente fon dän Loundkring. Sit fon ju Meente is Warsingsfehn. In do Täärpe fon dät Moormerlound stounde ne ganse Riege oolde Säärken. In Gandersum stoant dät Oamsespeerwierk. Warsingsfehn Neermoor Veenhusen Jheringsfehn Oldersum Boekzetelfehn Hatshausen Tergast Rorichum Terborg Gandersum Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Moormerlound ap Genealogie-Forum
Rauderfeen is ne Gemeende in dän Loundkring Lier in Aast-Fräislound. Deer woonje 17.309 Moanskene (2008) un ju häd ne Fläche fon 102,92 km². Backemoor Holte Burloage Collinghorst Klostermoor Raude Raudermoor Schatteburg Wäästrauderfeen Loangholt Feen- un Skeepfoartsmuseum Wäästrauderfeen Evangelske "Hoffnungskirche" in Wäästrauderfeen St. Vincenz- und Laurentius in Backemoor Ju Säärke in Raude Ju "Dreifaltigkeits"-Säärke in Collinghorst Ju evangelske Trinitatis-Säärke in Loangholt uut 1901 Ju katoolske St. Bonifatius-Säärke in Loangholt Brääch un Määlne in Hahnentange Galeriehollounder-Määlne in Raude Ju Määlne in Burloage Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Meente Rauderfeen ap Genealogie-Forum Wäästrauderfeen ap Genealogie-Forum
Ju National Aeronautics and Space Administration häd ounfangd in 1958. Ju is ne Agentur foar dät United States public space program, ju uk Studium ätter militariske Ruumtefoart moaket. Dät Haudquartier is in Houston, Texas. Ätter dät die Soviet Satellit Sputnik in 1957 in de Luft geen, hääbe do Fereende Stoaten uk ounfangd mäd Ruumtefoart-Projekte, do toueerst misglukkeden. In 1958 unnerskrift Präsidänt Dwight D. Eisenhower n Ferdraach, wiertruch ju NASA äntsteen is. An n Ounfang häd et nit so fuul Meedgliedere roat. Do eerste NASA-Projekte (in do äddere säkstiger Jiere) hääbe ju eerste Stappe ätter ju moanskelke Ruumtefoart moaked, n Spil dät do Amerikoaner moaked hääbe mäd do Soviets in dän Koolde Kriech. Do ärfoulchrieke Projekte Mercury un Gemini hääbe ju Apollo Mission as Foulge häiwed, wierbie Astronauten ätter ju Moune soand wuuden sunt. Hubble Waareldruumte-Teleskoop National Aeronautics and Space Administration offizielle Websteede
Uplengen is ne Meente in dän Loundkring Lier in Aast-Fräislound. Deer woonje 11.448 Moanskene (2008) un ju häd ne Fläche fon 149 km². Sit fon ju Meente is Remels. Uplengen lait in dät historiske Lengenerlound Bühren Großoldendorf Großsander Hollen Jübberde Klein-Remels Kleinoldendorf Kleinsander Meinersfehn Neudorf Neufirrel Nordgeorgsfehn Oltmannsfehn Poghausen Remels Selverde Spols Stapel Stapelermoor Südgeorgsfehn Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Uplengen ap Genealogie-Forum Commons: Uplengen – Sammelenge fon Bielden, Filme un Heerdoatäie
Weener is ne Meente un litje Stääd in dän Loundkring Lier in Aast-Fräislound. Deer woonje 15.676 Moanskene (2008) un ju häd ne Fläche fon 81,24 km². Weener is Sit fon ju Meente. Ju Stääd lait wäästelk fon ju Oamse Weener is ieuwenske ju Meenten Bunde un Jemgum un dät Täärp Bingum ju eensige Stääd in dän aastfräisken Deel fon ju historiske Loundskup Reiderlound. In Weener stound dät Organeum. Weener Möhlenwarf Tichelwarf Holthusen Stapelmoor Stapelmoorerheide Diele Holthuserheide Weenermoor Kirchborgum Vellage Dielerheide Beschotenweg Halte St. Georgiwold 1821 – 2.345 1885 – 3.724 1919 – 3.678 1939 – 4.338 1950 – 5.966 1960 – 5.461 1980 – 14.115 1990 – 14.320 2008 - 15.676 Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Weener ap Genealogie-Forum Websiede fon ju Stääd Weener Commons: Weener – Sammelenge fon Bielden, Filme un Heerdoatäie Dät Organeum in Weener Heematmuseum, fröier dät Äärmenhuus Ju Oamse bie Weener Die oolde Hoawen Määlne in Stapelmoor Katolske St. Joseph-Säärke "Kreuzkirche" in Stapelmoor Die "Kaakebogen" St. Georgsgssäärke Säärke in Weenermoor Säärke in Möhlenwarf Säärke in Kirchborgum Säärke in Vellage Säärke in Holthusen
Wästuurledinge is ne Meente in dän Loundkring Lier in Aast-Fräislound. Deer woonje 19.828 Moanskene (2010) un ju häd ne Fläche fon 111,9 km². Westoverledingen lait in ju historiske aastfräiske Loundskup Uurledingerlound. Völlen Floaksmeer(düütsk Flachsmeer) Ihrhove Ihren Steenfelde Großwolde Folmhusen Breinermoor Esklum Mitling-Mark Grotegaste Driever Skoulmuseum Folmhusen Lieste fon do Oargele in dän Loundkring Lier (düütsk) Lieste fon historiske Säärken in Aast-Fräislound (düütsk) Westoverledingen ap Genealogie-Forum Commons: Westoverledingen – Sammelenge fon Bielden, Filme un Heerdoatäie